L’Oficina de Sostenibilitat Local obri el període per a sol·licitar les parcel·les dels Horts Socials
2025-07-24

Dilluns que ve 22 d’octubre, l’Oficina de Sostenibilitat Local de l’Ajuntament de Burjassot, dirigida des de la regidoria de Medi Ambient i Sostenibilitat per Lluna Àrias, obrirà el període per a sol·licitar les parcel·les vacants dels Horts Socials.

El període de presentació de les sol·licituds estarà obert fins al 9 de novembre. Tot el procés, tant les condicions i requisits per a poder optar a una parcel·la, així com la documentació a presentar, és idèntic al de processos d’adjudicació anteriors.

Les persones interessades a sol·licitar un dels horts poden posar-se en contacte amb l’Oficina de Sostenibilitat Local, en la Plaça Gómez Ferrer, en l’edifici que alberga les dependències de la Policia Local o bé enviar un correu a agenda21@ayto-burjassot.es. Així mateix, des de l’Oficina posen a la disposició dels ciutadans i ciutadanes del municipi el telèfon 96 364 95 15 on resoldran els seus dubtes.